Gregorius, episcopus, servus servorum Dei, dilectis filiis... Reomensi et... de Fonteneto, Cisterciensis ordinis, abbatibus, et... priori Reomensi, Eduensis et Lingonensis diocesis, salutem et apostolicam benedictionem... Quocirca discretioni vestre per apostolica scripta mandamus, quatinus a predictis monachis, quibus per jam dictum abbatem absque difficultate, sicut dictum est, mandamus beneficium absolutionis impendi, prefato priori faciatis obedientiam et reverentiam debitam exhiberi, contradictores per censuram ecclesiasticam appellatione postposita, compescendo. Quod si non omnes hiis exequendis potueritis interesse, duo vestrum ea nichilominus exequantur. Datum Perusii, VIIII kalendas januarii, pontificatus nostri anno tertio.